Lav et referat af nedenstående tekst:

Tekst:
14. april vandt AaB 1-0 på Brøndby Stadion mod de forsvarende danske mestre i mesterskabsspillet. På søndag er Brøndby Stadion igen rammen – og syv måneder senere virker pludselig meget længe. AaB har siden sejren vundet tre fodboldkampe og ligger under nedrykningsstregen. Er det her den værste sportslige krise for AaB siden Tim Janssen scorede i Randers i 2011? - Vi har vel ikke kontinuerligt ligget så lavt i så langt tid, så jeg vil tro, vi skal tilbage dertil, lyder fra AaBs Thomas Bælum, der er sat stævne på sit kontor med udsigt til træningsbanen. Se hele indslaget nederst. Ambitionerne er store hos AaB. Kommercielt og fanmæssigt er klubben i bedre gænge end nogensinde, men sportsligt kradser krisen i klubben, der derfor har haft både fans og fodboldfolks kritiske øje på sig. Hvad er dit eget ansvar? - I sidste ende er det jo mit ansvar som administrerende direktør og så bestyrelsen ovenover, der har ansvaret for at drive klubben, siger Thomas Bælum, der siden de seks sorte dage i september, hvor først Lars Friis blev fyret og siden Inge Andre Olsen forlod klubben, har dobbeltjobbet som sportschef. Præsenterer strategi november ’I kan ikke fyre jer ud af egen inkompetance. Pilen peger på bestyrelsen.’ Så hård var beskeden til Erik Hamréns comeback-kamp i Aarhus mod AGF. Før det havde AaB-fans også rettet kritikken mod nu afgåede sportschef, Inge André Olsen. Det vakte opsigt, da formand Thorben Fristrup i et interview på TV3 Sport for en måned sagde at der ikke forelå nogen plan for en nedrykning. Noget som Thomas Bælum dengang bakkede op. AaB ligger dog stadig under stregen. - Alt siger det er et spørgsmål om tid inden resultaterne vender, siger Thomas Bælum. Han forklarer at AaB-ledelse "naturligvis" udviser rettidig omhu, uanset hvilket scenarie man står i til foråret. - Nogen gange skal man ikke lade sig grave helt ned i øjebliksbilleder, men det klart, der har været sjovere tider, fortsætter AaB-direktøren og understreger at AaB budgetmæssigt hører til på Superligaens 5.-6. plads. Derfor har man i de seneste tre år reelt ’spillet til par’, som Bælum udtrykker det. Og i næste måned skal han præsentere et udkast til den kommende sportslige retning for det nordjyske fodboldflagskib. Hvad er deres kompetence til at rådgive dig? - Det er jo et super bredt spørgsmål, men vi har jo en sammensætning, som vi evaluerer hvert år. Der skal  gerne være både kommercielt, økonomi, jura og noget fodbold. Vi har altid to fra 1885 (moderklubben, red.), som udvælges fra rendyrket fodboldfaglighed, siger Thomas Bælum og understreger, at bestyrelsens sammensætning er den samme som i mange år. Med undtagelse af den periode Lynge Jacobsen sad der. Og i øvrigt minder om ”90 procent af andre fodboldklubber.” - Den helt specifikke fodboldfaglighed skal være nedefra i organisationen. Bestyrelsen skal have orverordnede blik og skal udfordre de rigtige steder. Fragmenteret spillertrup I sommer forsvandt to markante spillere i Rasmus Thelander og Jakob Rinne. Lige nu sidder den dyrt indkøbte serber, Milan Makaric helt udenfor truppen. I stedet spiller tilbagevendte Marco Ramkilde, der ikke har spillet en hel professionel fodboldkamp trods sine 24 år. På bænken er et af de store salgsobjekter, Malthe Højholt, mens sidste års topscorer Louka Prip ikke har scoret endnu. Thomas Bælum ser dog stadig en både harmonisk og homogen trup ud af vinduet fra sit kontor. - Men sådan et hieraki skal sætte sig igen. Det skulle det også, da vi på et halvt år mistede Augo, Wurtz og Risgaard, siger han. Kan du forstå dem der siger det ser broget ud i forhold til trupsammensætningen i AaB? - Jo, når jeg kigger på resultaterne. Selvfølgelig leder folk efter forklaringer, men det jeg ser til dagligt er en klub, der har det godt sammen. Men selvfølgelig er der spillere der har underpræsteret, men det er sådan det vil være Nødplan a la 11 Da AaB i 2011 tabte i Parken til FCK, men vandt pladsen i Superligaen med Tim Janssens famøse mål i Randers, skete det med et hold, der blev markant oprustet i vinterpausen. Dengang lå AaB også under stregen, men den fungerende sportschef kommer som udgangspunkt til at holde budgettet, når der kan handles til januar. - Men jeg kommer ikke ind på hvor stort det er. Det ville være dårlig forhandlingsmodel, siger han og forklarer, at det ER muligt at indstille til bestyrelsen, at gå over budget. Akkurat som i 2011. - Det kommer helt an på hvad der er tilgængeligt på markedet, og hvad vi har i truppen og hvordan det udvikler sig de næste kampe, slutter han. AaB mangler i sine sidste tre kampe Brøndby søndag – herefter de to tophold, Silkeborg og FCN.

Referat:
Flagskibet hænger fast under nedrykningsstregen, hvor både fans og iagterere kigger bekymret på tingenes tilstand.